**VÝZVA NA PREDKLADANIE CENOVÝCH PONÚK -**

**CENOVÝ PRIESKUM NA URČENIE PREDPOKLADANEJ HODNOTY ZÁKAZKY**

V rámci realizácie cenového prieskumu **pre potreby určenia predpokladanej hodnoty zákazky** v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), Vás vyzývame na predloženie cenovej ponuky na predmet zákazky pod názvom: **„*Vypracovanie projektovej dokumentácie na rekonštrukciu sociálnych zariadení na prízemí budovy Regionálneho úradu verejného zdravotníctva so sídlom v Nových Zámkoch“****.*

Uvedenú požiadavku Vám predkladáme v súlade s ustanovením § 6 zákona o verejnom obstarávaní.

**1. Identifikačné údaje verejného obstarávateľa:**

Názov organizácie: **Regionálny úrad verejného zdravotníctva so sídlom v Nových Zámkoch**

Zastúpený: MUDr. Juraj Benko, regionálny hygienik

IČO: 17336121

Sídlo organizácie: Slovenská č. 13, 940 30 Nové Zámky

Kontaktná osoba: Ing. Henrieta Kováčová, vedúca odd. HTČ

Tel: 0903 476 762

e-mail: ruvznz@uvzsr.sk

**2. Špecifikácia predmetu zákazky**

Predmetom tejto zákazky je vypracovanie projektovej dokumentácie na rekonštrukciu sociálnych zariadení na prízemí budovy Regionálneho úradu verejného zdravotníctva so sídlom v Nových Zámkoch.

Rozsah predmetu zákazky je daný v Prílohe č. 1 - Opis predmetu zákazky

Kód CPV: 71250000-5 Architektonické a inžinierske služby a dozor

**3. Miesto a termín plnenia predmetu zákazky:**

Miesto dodania: **Regionálny úrad verejného zdravotníctva so sídlom v Nových Zámkoch**

Termín plnenia: **do 30 dní od vystavenia objednávky**

**4. Spôsob a lehota na predloženie cenovej ponuky**

Cenové ponuky žiada verejný obstarávateľ predložiť **vo forme podľa Prílohy č. 2** elektronicky na e-mailovú adresu: ruvznz@uvzsr.sk , do predmetu e-mailu uviesť heslo **„PHZ na PROJEKT – SOCIÁLNE ZARIADENIA“ .**

Lehota na predloženie cenovej ponuky uplynie dňa: **04.08.2023 o 12:00 hod.**

**5. Komplexnosť dodávky:**

Uchádzač predloží ponuku na celý predmet zákazky.

**6. Podmienky účasti uchádzačov:**

1. podmienka účasti týkajúca sa osobného postavenia uvedená v § 32 ods. 1 písm. e) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov – *je oprávnený dodávať tovar, uskutočňovať stavebné práce alebo poskytovať službu, ktorá zodpovedá predmetu zákazky.*
2. podmienka účasti týkajúca sa osobného postavenia uvedená v § 32 ods. 1 písm. f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov – *nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.*

**Splnenie podmienky účasti podľa § 32 ods. 1 písm. f) zákona o verejnom obstarávaní** uchádzač preukáže **čestným vyhlásením** v zmysle Prílohy č. 3.

Verejný obstarávateľ si splnenie podmienky účasti uchádzača **podľa § 32 ods. 1 písm. e) zákona o verejnom obstarávaní overí na verejne dostupných portáloch** obchodného registra alebo živnostenského registra, resp. iného relevantného registra.

**7. Požiadavky na obsah ponuky:**

1. **Cenová ponuka v zmysle Prílohy č. 2** – uchádzač uvedie cenu bez DPH a cenu s DPH v €. Cenová ponuka musí zahŕňať všetky náklady na predmet zákazky.

***Upozornenie:***

*Ak cenovú ponuku predloží uchádzač, ktorý nie je platcom DPH, na túto skutočnosť vo svojej cenovej ponuke upozorní a predloží cenovú ponuku, ktorá je konečná, nemenná. Pri vyhodnocovaní uchádzača sa bude vyhodnocovať ponuka celková v EUR. Uchádzač do cenovej ponuky uvedie cenu v EUR bez DPH a Cenu v EUR s DPH rovnakú a samotnú DPH nevyjadruje*.

1. **Čestné vyhlásenie v zmysle Prílohy č. 3**
* Celá ponuka, vrátane dokladov a dokumentov v nej predložených musia byť vyhotovené v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, doklady a dokumenty vyhotovené v českom jazyku.
* Ponuka musí byť opečiatková a podpísaná štatutárnym orgánom uchádzača alebo osobou oprávnenou konať za uchádzača.
* Všetky doklady v zmysle tohto bodu sa predkladajú vo formáte PDF (scan originálu).

**8. Platnosť cenovej ponuky k predpokladanej hodnote zákazky:**  90 dní odo dňa jej predloženia

**9. Určenie predpokladanej hodnoty zákazky:**

Predpokladaná hodnota zákazky bude určená ako priemerná cena z predložených cenových ponúk bez DPH.

**10. Podmienky financovania predmetu zákazky:**

Predmet zákazky bude financovaný zo štátneho rozpočtu zo zdrojov verejného obstarávateľa. Splatnosť faktúr je do 30 dní od doručenia faktúry objednávateľovi. Verejný obstarávateľ **preddavky ani zálohy neposkytuje**.

**11. Ďalšie informácie:**

Pokiaľ predpokladaná hodnota zákazky, ktorá bude výsledkom tohto cenového prieskumu, nepresiahne výšku finančného limitu zákazky s nízkou hodnotou, verejný obstarávateľ si vyhradzuje právo použiť ponuky pre účely vyhodnotenia, t. j. verejný obstarávateľ si vyhradzuje právo vykonať výber uchádzača na základe kritéria – najnižšia cena za celý predmet zákazky v Eur s DPH.

Verejný obstarávateľ si vyhradzuje právo zrušiť použitý postup zadávania zákazky v prípade, ak nebudú pripísané finančné prostriedky zo štátneho rozpočtu na účet verejného obstarávateľa.

Všetky náklady spojené s prípravou a predložením ponuky znáša uchádzač bez akéhokoľvek nároku voči verejnému obstarávateľovi.

Prílohy:

1. Opis predmetu zákazky

2. Cenová ponuka

3. Čestné vyhlásenie

V Nových Zámkoch dňa 25.07.2023

..............................................

  **MUDr. Juraj Benko**

 **regionálny hygienik**

Príloha č. 1

**Opis predmetu zákazky**

Predmetom zákazky je spracovanie komplexnej projektovej dokumentácie (realizačného projektu) na rekonštrukciu sociálnych zariadení na prízemí budovy Regionálneho úradu verejného zdravotníctva so sídlom v Nových Zámkoch na Slovenskej ul. č. 13, Nové Zámky, vrátane výkonu odborného autorského dohľadu počas rekonštrukcie.

Sociálne zariadenia sú v pôvodnom stave (budova bola odovzdaná do užívania v r. 1979). Aktuálny stav nezodpovedá súčasným funkčným požiadavkám a z dôvodu hroziacej havárie je nutná rekonštrukcia stavebnej časti – výmena vnútornej inštalácie vodovodu a kanalizácie, obkladov, dlažieb, sanitárneho zariadenia, dverných krídel a zárubní a elektroinštalácie.

Pred vypracovaním cenovej ponuky na realizačný projekt odporúčame uchádzačom vykonať obhliadku predmetu realizačného projektu.

**Rozsah zákazky:**

Vzhľadom na havarijný stav sociálnych zariadení na prízemí budovy Regionálneho úradu verejného zdravotníctva so sídlom v Nových Zámkoch na Slovenskej ul. č. 13 je potrebné zabezpečiť kompletnú rekonštrukciu podľa opisu predmetu zákazky.

Projekt je potrebné spracovať ako jednostupňový realizačný spolu s výkazom výmer a rozpočtom.

**Rozsah spracovania projektovej dokumentácie ako jednostupňového realizačného požadujeme nasledovne:**

1. v rámci stavebnej časti:
* zameranie skutkového stavu
* pôdorys skutkového stavu
* pôdorys búracích prác
* pôdorys navrhovaného stavu
1. v projektovej dokumentácii bude upresnený typ obkladu, dlažby, sanitárneho zariadenia, dverných krídel a zárubní, elektroinštalačného materiálu (osvetlenie, vypínače) podľa výberu zadávateľa
2. elektroinštalácia – vnútorná silnoprúdová inštalácia
3. zdravotechnická inštalácia – vnútorná inštalácia vodovodu a kanalizácie
4. výkaz výmer
5. rozpočet

**Náklady stavby**

Táto časť bude obsahovať:

• Vypracovaný cenový rozpočet a výkaz výmer, ktorý bude riešený podľa dohodnutých podmienok na rokovaniach v rámci spracovania projektu.

• Položky musia byť v zmysle kódov rozpočtových cenníkov a musia obsahovať výpočet množstiev jednotlivých položiek rozpočtu.

**Projektová dokumentácia bude dodaná**:

• v tlačenej (papierovej) forme v počte 4 kompletných paré (výkresová a textová časť) + elektronická verzia vo formáte „pdf“

• 2 x položkový rozpočet stavby v tlačenej (papierovej) forme + elektronická verzia vo formáte „xls“ (excel)

• 2 x výkaz výmer v tlačenej (papierovej) forme + elektronická verzia vo formáte „xls“ (excel)

**Predmet zákazky musí byť spracovaný v súlade najmä so:**

• zákonom č. 50/76 Zb. v znení neskorších predpisov (Stavebný zákon) a vyhláškami MŽP SR

 č. 453/2000 Z. z. a č. 532/2002 Z. z.,

• príslušnými STN a všeobecno-technickými požiadavkami na výstavbu,

• zákonom č. 343/2015 Z.z. o verejnom obstarávaní a o zmene a doplnení niektorých zákonov v jeho aktuálnom znení.

Spracovateľ projektovej dokumentácie rovnako aj každý člen projektového tímu musí mať príslušné oprávnenie pre projektovú činnosť (odbornú spôsobilosť pre projektovanie stavieb v príslušnej oblasti) pre požadovaný predmet obstarávania.

Verejný obstarávateľ odporúča záujemcovi pred vypracovaním ponuky vykonať fyzickú obhliadku dotknutého miesta za účelom overenia a získania potrebných informácií nevyhnutných na prípravu a spracovanie kvalifikovanej ponuky. Fyzickú obhliadku je možné vykonať po telefonickom dohovore na tel. čísle: 0903 476 762. Výkresová dokumentáciu pôdorysu (starý stav) a fotodokumentácia aktuálneho stavu sociálnych zariadení tvoria prílohu k opisu predmetu zákazky.

Prílohy.

1. Výkresová dokumentácia pôdorysu (starý stav)
2. Fotodokumentácia aktuálneho stavu sociálnych zariadení

Príloha č. 2

**Cenová ponuka na predmet zákazky:**

***„Projektová dokumentácia na rekonštrukciu sociálnych zariadení na prízemí budovy Regionálneho úradu verejného zdravotníctva so sídlom v Nových Zámkoch“***

***Uchádzač: .................................................................................................................................................***

|  |  |  |  |
| --- | --- | --- | --- |
| **Názov dokumentácie** | **Cena bez DPH** | **DPH** | **Cena s DPH** |
| Spracovanie projektovej dokumentácie |   |   |   |
| Iné pridružené náklady (špecifikovať): .................................................... |  |  |  |
| **Cena spolu** |  |  |  |

Som\* – nie som\* plátcom DPH.

*(\*nehodiace sa prečiarknuť!)*

V ....................................... dňa .........................

 ............................................................

 meno, priezvisko, titul a podpis

 štatutárneho zástupcu uchádzača

 a pečiatka uchádzača

Príloha č. 3

**Čestné vyhlásenie**

v zmysle § 32 ods. 2 písm. f) zákona 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**Predmet obstarávania**:

**„*Projektová dokumentácia na rekonštrukciu sociálnych zariadení na prízemí budovy Regionálneho úradu verejného zdravotníctva so sídlom v Nových Zámkoch“****.*

Uchádzač: ............................................................................................................................................

(obchodné meno a sídlo)

Zastúpený (meno, priezvisko a funkcia štatutárneho zástupcu): ..........................................................

 ..........................................................

týmto čestne vyhlasujem, že ku dňu lehoty na predkladanie ponúk spĺňam podmienku účasti v zmysle § 32 ods., 1 písm. f) zákona 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov *– nemám uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.*

V ............................... dňa ...........................

....................................................

Podpis štatutárneho zástupcu

(v súlade so zápisom v obchodnom

registri, resp. v živnostenskom registri)

 Pečiatka: